Berhaneyesus Demerew Souraphiel

Berhaneyesus Demerew Souraphiel, C.M. (alizaliwa 14 Julai 1948) ni kiongozi wa juu wa Kanisa Katoliki la Waethiopia, ambalo amekuwa akiliongoza tangu alipochaguliwa kuwa Askofu Mkuu wa Addis Ababa mwaka 1999. Pia ni chansela wa Chuo Kikuu Katoliki cha Afrika ya Mashariki na rais wa Baraza la Maaskofu Katoliki wa Ethiopia na Eritrea. Mnamo mwaka 2015, aliteuliwa kuwa kardinali na Papa Fransisko.

Akiwa kuhani, alifungwa gerezani na serikali ya Kikomunisti ya Ethiopia kati ya mwaka 1979–1980. Kama mwanachama wa Shirika la Wamisionari wa Mtakatifu Vinsenti wa Paulo (Congregation of the Mission), aliwahi kusimamia nyumba ya malezi ya shirika hilo katika miaka ya katikati ya 1980 na kuwa mkuu wa kanda ya shirika (provincial superior) kuanzia mwaka 1990 hadi 1994. 

Alihudumu kama askofu msaidizi wa Addis Ababa kwa miezi 18 kabla ya kuteuliwa kuwa askofu mkuu.

 Marejeo 

Jamii:Waliozaliwa 1948
Jamii:Watu walio hai
Jamii:Wavinsenti
Jamii:Maaskofu Wakatoliki
Jamii:Makardinali
Jamii:Watu wa Ethiopia